รัฐบาลไทย-ข่าวทำเนียบรัฐบาล-ศธ.เปิดศูนย์ประสานงานการผลิตและพัฒนากำลังคนอาชีวศึกษาภาคตะวันออกเฉียงเหนือ จ.ร้อยเอ็ด
วันจันทร์ที่ 28 พฤษภาคม 2561
ศธ.เปิดศูนย์ประสานงานการผลิตและพัฒนากําลังคนอาชีวศึกษาภาคตะวันออกเฉียงเหนือ จ.ร้อยเอ็ด
เมื่อวันศุกร์ที่ 25 พฤษภาคม 2561 พล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ เป็นประธานเปิดศูนย์ประสานงานการผลิตและพัฒนากําลังคนอาชีวศึกษา ภาคตะวันออกเฉียงเหนือ (NEEC TVET Career Center) ณ วิทยาลัยเทคนิคร้อยเอ็ด จ.ร้อยเอ็ด
เมื่อวันศุกร์ที่ 25 พฤษภาคม 2561พล.อ.สุทัศน์ กาญจนานนท์กุลที่ปรึกษารัฐมนตรีช่วยว่าการกระทรวงศึกษาธิการ เป็นประธานเปิดศูนย์ประสานงานการผลิตและพัฒนากําลังคนอาชีวศึกษาภาคตะวันออกเฉียงเหนือ (NEEC TVET Career Center)ณ วิทยาลัยเทคนิคร้อยเอ็ด จ.ร้อยเอ็ดโดยมีนายสุเทพ ชิตยวงษ์ เลขาธิการคณะกรรมการการอาชีวศึกษา, นายกฤตชัย อรุณรัตน์ เลขาธิการสํานักงานส่งเสริมการศึกษานอกระบบและการศึกษาตามอัธยาศัย (กศน.) ตลอดจนผู้บริหารสํานักงานคณะกรรมการการอาชีวศึกษา (สอศ.) สถาบันการอาชีวศึกษา ผู้แทนหน่วยงานที่เกี่ยวข้องภาครัฐ ภาคเอกชน นิคมอุตสาหกรรม และเครือข่ายผู้ประกอบการ ฯลฯ เข้าร่วม
นายสุเทพ ชิตยวงษ์ เลขาธิการ กอศ.กล่าวว่า สอศ. ได้จัดตั้งศูนย์ประสานงานการผลิตและพัฒนากําลังคนอาชีวศึกษา ภาคตะวันออกเฉียงเหนือ โดยร่วมกับสถานศึกษาและทุกภาคส่วนในพื้นที่อย่างเต็มที่ โดยเฉพาะอย่างยิ่งการนํา"ระบบฐานข้อมูลกําลังคนอาชีวศึกษา (BigDataSystem)"มาใช้สําหรับการวางแผนผลิตและพัฒนากําลังคนอาชีวศึกษาให้ตรงกับความต้องการของผู้ประกอบการอย่างแท้จริง พบว่าสาขาอาชีพที่เป็นความต้องการสูงสุด 5 อันดับในพื้นที่ภาคตะวันออกเฉียงเหนือ ได้แก่
1) เกษตรกรรม ประมง และปศุสัตว์ ร้อยละ 30
2) อุตสาหกรรมการผลิตร้อยละ23
3) อุตสาหกรรมแปรรูปสินค้าเกษตร ร้อยละ 20
4) ท่องเที่ยวและบริการร้อยละ18
5) ผลิตภัณฑ์อาหารแปรรูปร้อยละ9
ดังนั้น สถานศึกษาจึงต้องปรับตัวและปรับการเรียนการสอนอย่างมีแผน มีระบบสอดคล้องกับความต้องการดังกล่าว เพื่อที่จะได้เป็นฐานสําคัญในการสร้างกําลังคนที่มีคุณภาพ ในขณะเดียวกันก็ทําให้ผู้เรียนได้รู้ข้อมูลและคุณสมบัติที่สถานประกอบการต้องการ มีงานรองรับเมื่อจบการศึกษาส่วนภาคเอกชนสามารถเข้าถึงข้อมูลการผลิตกําลังคนว่าสถานศึกษาใดผลิตคนสาขาใด จํานวนเท่าไร ทําให้ได้กําลังคนที่มีทักษะและสมรรถนะตรงกับความต้องการและตรงตามบริบทของพื้นที่มากขึ้น
ในส่วนของความคาดหวังเกี่ยวกับกําลังคนที่ต้องการเห็น คือ "เด็กอาชีวะที่มีคุณภาพ" และมีคุณลักษณะตามหลักสูตรอาชีวศึกษา สามารถสื่อสารได้ คิดวิเคราะห์ได้ แก้ปัญหาเป็น สร้างนวัตกรรมได้ ทํางานได้อย่างมีคุณภาพ ดํารงชีวิตได้อย่างมีความสุข
นายรังสิต วงษ์แก้ว ผู้อํานวยการวิทยาลัยเทคนิคร้อยเอ็ด และประธานอาชีวศึกษาจังหวัดร้อยเอ็ดกล่าวว่า ศูนย์ประสานงานการผลิตและพัฒนากําลังคนอาชีวศึกษาภาคตะวันออกเฉียงเหนือ จังหวัดร้อยเอ็ด มีศูนย์ประสานงาน NEEC หลัก 5 แห่ง ได้แก่ ศูนย์ประสานงาน NEEC อุดรธานี, ศูนย์ประสานงาน NEEC สกลนคร, ศูนย์ประสานงาน NEEC อุบลราชธานี, ศูนย์ประสานงาน NEEC นครราชสีมา และศูนย์ประสานงาน NEEC ร้อยเอ็ดโดยดูแลรับผิดชอบสถาบันอาชีวศึกษาของรัฐ 118 แห่ง เอกชน 181 แห่ง รวม 299 แห่งซึ่งเป็นจํานวน 1 ใน 3 ของจํานวนสถานศึกษาอาชีวศึกษาทั้งประเทศโดยมีแนวทางดําเนินงานตามบทบาทภารกิจ ดังนี้
1) จัดทําระบบฐานข้อมูลกําลังคนอาชีวศึกษา (BigData System)พร้อมจัดอบรมให้ความรู้และการใช้ระบบแก่ครูและบุคลากรทางการศึกษา
2) จัดทําแผนยุทธศาสตร์การผลิตและพัฒนากําลังคนอาชีวศึกษา ปี 2560-2565โดยมีภารกิจเร่งด่วนในระยะเวลา 1 ปี อาทิ การจัดตั้งศูนย์ประสานงาน 5 แห่ง, จัดทําหลักสูตรสมรรถนะ 10 หลักสูตร รองรับอุตสาหกรรม First S-Curve และ New S-Curve, การส่งครูไปฝึกงานในสถานประกอบการ 200 คน, การอบรมครูสถานประกอบการ 300 คน, ทําความร่วมมือกับสถาบันการศึกษาเพื่อพัฒนาครู 10 หลักสูตร รวมทั้งพัฒนาห้องปฏิบัติการพื้นฐาน 20 ห้อง และห้องปฏิบัติการภาษา 12 ห้อง
3) จัดทําแผนสํารวจข้อมูลความต้องการกําลังคนพร้อมประชุมสร้างการรับรู้และความเข้าใจกับผู้ประกอบการ สถานศึกษา และหน่วยงานที่เกี่ยวข้องในพื้นที่ และกําหนดเป้าหมายการผลิตกําลังคนที่มีคุณภาพและมีมาตรฐานสากล
4) แผนการดําเนินงานในอนาคต (ปี 2561-2564)อาทิ การพัฒนาทักษะสื่อสารภาษาอังกฤษแก่ผู้เรียน 15,000 คน, การพัฒนาครูให้สามารถจัดการเรียนการสอนสอดคล้องกับหลักสูตร 1,000 คน, การพัฒนาหลักสูตรอบรมครู 285 หลักสูตร, การจัดหลักสูตรระยะสั้นสําหรับประชาชน ตลอดจนหลักสูตรพัฒนาแรงงานในสถานประกอบการกว่า 10,000 คน
พล.อ.สุทัศน์ กาญจนานนท์กุลกล่าวตอนหนึ่งว่า จากการรับฟังผลการดําเนินงานของศูนย์ประสานงาน NEECเห็นว่าสามารถเป็นศูนย์หลักของภาคตะวันออกเฉียงเหนือตอนกลาง ในการทําหน้าที่รวบรวมข้อมูลความต้องการกําลังคนของภาคเอกชน และความสามารถในการผลิตกําลังคนของสถานศึกษาหรือหน่วยงานต่าง ๆ รวมทั้งคุณสมบัติการทํางานของผู้จบการศึกษาในแต่ละสาขา ผ่านระบบฐานข้อมูลกําลังคนอาชีวศึกษา (BigDataSystem) ที่จะทําให้ผู้เรียนอาชีวะ เมื่อจบแล้วมีงานทําตามนโยบายรัฐบาล
ขณะนี้ได้มีการนําข้อมูลเข้าสู่ระบบแล้ว ต่อจากนี้จะเป็นการเติมเต็มข้อมูลให้เป็นปัจจุบันและทันสมัยรองรับผู้ที่เข้ามาใช้งานได้อย่างมีประสิทธิภาพ และพร้อมปรับปรุงระบบให้ดีขึ้น จนอาจกลายเป็นต้นแบบในการนําข้อมูลจากเทคโนโลยีมาปรับใช้กับการทํางานด้านการศึกษาได้ในที่สุด โดยในอนาคตระบบฐานข้อมูลจะต้องเชื่อมโยงข้อมูลกับทุกศูนย์ทั่วประเทศ ไม่ว่าจะอยู่ปัตตานี หรือเชียงใหม่ หรืออยู่ในศูนย์ระดับจังหวัดที่จะเกิดขึ้นในอนาคต ก็สามารถเข้าถึงข้อมูลและนํามาใช้ได้อย่างสะดวกรวดเร็วกว่าที่ผ่านมา
สําหรับข้อห่วงใยของ รมช.ศึกษาธิการ (พล.อ.สุรเชษฐ์ ชัยวงศ์)ที่เห็นว่าการจัดตั้งศูนย์ประสานงานฯ ต้องเกิดจากความพร้อมจริง ๆ เพื่อให้สามารถใช้งานได้จริงและรองรับผู้ที่จะเข้ามาใช้บริการอย่างเต็มที่ จึงได้เน้นย้ําให้ศูนย์ประสานงานฯ ให้ความสําคัญกับความถูกต้องและทันสมัยของข้อมูลที่นําเข้าในระบบ BigDataSystem และเชื่อมโยงข้อมูลกับทุกศูนย์ประสานงานทั่วประเทศ ไปจนถึงการเป็น OneStopService ที่จะสามารถตอบสนองการนําข้อมูลไปใช้วิเคราะห์และวางแผนได้อย่างเต็มที่ จึงขอให้ศูนย์ประสานงานฯ ทุกแห่งทั่วประเทศเร่งจัดระบบ BigDataSystem ในพื้นที่ตนเองให้แล้วเสร็จก่อนพิธีเปิดข้อมูล BigData กําลังคนอาชีวศึกษาพร้อมกันทั่วประเทศ ซึ่งจะจัดขึ้นในวันที่ 22 มิถุนายน 2561 และจะได้สรุปรวมฐานข้อมูลของทั้ง 6 ภูมิภาค นําเสนอต่อที่ประชุมคณะรัฐมนตรีรับทราบต่อไป
โอกาสนี้ พล.อ.สุทัศน์ กาญจนานนท์กุล ได้พบปะกับผู้ปกครองของนักเรียนนักศึกษา พร้อมทั้งเน้นย้ําถึงนโยบายรัฐบาล "พล.อ.ประยุทธ์ จันทร์โอชา นายกรัฐมนตรี" เกี่ยวกับความต้องการของประเทศด้านกําลังคนอาชีวศึกษา ซึ่งเชื่อมั่นว่าผลการดําเนินงานของกระทรวงศึกษาธิการที่เป็นรูปธรรม รวมทั้งประโยชน์จากศูนย์ประสานงานการผลิตและพัฒนากําลังคนอาชีวศึกษา6แห่งทั่วประเทศ จะช่วยสร้างความมั่นใจต่อผู้ปกครองว่า "เรียนอาชีวะจบแล้ว ไม่ตกงานอย่างแน่นอน"
Written byนวรัตน์ รามสูต
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร